סוניק – הסרט 4

**סוניק – הסרט 4** (באנגלית: **Sonic the Hedgehog 4**) הוא סרט פעולה קומי בהנפשה ממוחשבת ולייב אקשן, המבוסס על זיכיון משחקי הווידאו "סוניק הקיפוד" של חברת סגה. זהו המשכון ל"סוניק – הסרט 3" משנת 2024. הסרט בוים על ידי ג'ף פאולר, הופק על ידי ניל ה' מוריץ, טובי אשר וטורו נקהרה ומככבים בו בן שוורץ שחוזר לדבב את סוניק הקיפוד, וקריסטן בל מצטרפת לשחקנים ותדבב את איימי רוז.

דווח כי הסרט היה בפיתוח בדצמבר 2024, רגע לפני יציאתו לאקרנים של "סוניק – הסרט 3". פאולר והמפיקים אושרו כי יחזרו שוב זמן קצר לאחר מכן. בל הצטרפה לקאסט בפברואר 2026 וההפקה החלה במרץ 2026.

הסרט מתוכנן לצאת לאקרנים על ידי סרטי פרמאונט בארצות הברית ב-19 במרץ 2027.

## שחקנים
### מדבבים
* בן שוורץ בתפקיד סוניק, קיפוד כחול אנושי שיכול לרוץ במהירויות על-קוליות.
* קריסטן בל בתפקיד איימי רוז, קיפודה ורודה אנושית אשר משתמשת בפטיש ענק ככלי הנשק שלה.
* קולין אושונסי – מיילס "טיילס" פראוור, שועל מואנש בעל שני זנבות, מעריץ את סוניק ומשמש בתור הסיידקיק שלו וחברו הטוב ביותר. טיילס הוא גאון שמתמחה ביצירת גאדג'טים, ובעל יכולת לעוף בעזרת סיבוב הזנבות שלו כמו מסוק.
* אידריס אלבה – נאקלס הקיפודן, קיפודן מואנש. נאקלס הוא לוחם מיומן וטוב לב, אך לעיתים קרובות נוטה להיות פתי.
* קיאנו ריבס – שאדו הקיפוד, קיפוד מואנש רב-עוצמה שעבר ניסויים בתוכנית מחקר ממשלתית סודית.

### שחקנים
* ג'ים קארי – דוקטור אייבו רובוטניק, מדען מטורף תאב-כוח ואויבו המושבע של סוניק.
* ג'יימס מרסדן – טום וקאוסקי, השריף של עיירת גרין הילס והאב המאמץ של סוניק, טיילס ונקאלס.
* טיקה סאמפטר – מאדי וקאוסקי, וטרינרית, אשתו של טום והאם המאמצת של סוניק, טיילס ונאקלס.
* לי מג'דוב – הסוכן סטון, יד ימינו של דוקטור רובוטניק.

## הפקה
### פיתוח
בספטמבר 2024, המפיק טובי אשר הצהיר כי מתוכננים סרטים נוספים לסדרת הסרטים של סוניק הקיפוד. בנובמבר ההוא, הבמאי ג'ף פאולר חשף כי "סוניק – הסרט 3" ירמוז על דמויות חדשות שיופיעו בסרט רביעי. הסצנה באמצע הכתוביות של הסרט השלישי מציגה את איימי רוז מצילה את סוניק על ידי צבא של מטאל סוניק. לדברי התסריטאים פאט קייסי וג'וש מילר, איימי נחשבה לתפקיד גדול יותר בסרט, אך הוצאה מהסרט כדי שהתסריט יוכל להתמקד בדמותו של שאדו הקיפוד. בדצמבר 2024, הסרט הרביעי אושר רשמית. פאולר חזר לביים, וטוקו נקהארה, כמו גם ניל ה. מוריץ וטובי אשר מ "Original Film" חזרו להפיק.

מאוחר יותר, בדצמבר 2024, קייסי ומילר הביעו עניין לקחת את סוניק להרפתקאות לעולמות שמעבר לכדור הארץ .   בינואר 2025, שוחררה באינטרנט אמנות הקונספט של הסרט השלישי על ידי Tacit Sign Studio, כולל אמנות המתארת את דמויותיהם של איימי רוז ומטאל סוניק בסצנות שלא היו קיימות או שונות באופן משמעותי בסרט הסופי.  אף על פי שהאמנות הוסרה מאוחר יותר, יציאתה לשוק עודדה תיאוריות בקרב המעריצים לפיהן הסרט הרביעי יקבל השראה מהמשחק "סוניק CD", שהיה הופעת הבכורה של איימי רוז ומטאל סוניק במשחקים.   בתגובה לספקולציות, מילר אמר שלא ניתן לדון בכך בגלוי באותו זמן מכיוון שאלמנטים אלה עשויים להופיע בסרטים עתידיים.  פאולר הודה בקשר ל-CD, וקבע כי הצגתם הסימולטנית נועדה "לכבד את הכרונולוגיה הזו", אך הוסיף כי עלילת הסרט לא תתבסס אך ורק על CD אלא גם על עוד משחקים נוספים בזיכיון. 

### ליהוק
קיאנו ריבס, אידריס אלבה וג'ים קארי הביעו עניין לחזור על תפקידיהם מהסרטים הקודמים. בפברואר 2026, קריסטן בל לוהקה לתפקיד קולה של איימי, כאשר בן שוורץ חזר לגלם שוב את תפקידו כסוניק.

### צילום
הפקת הסרט החלה ב-2 במרץ 2026, כאשר פאולר הכריז על כך ברשתות החברתיות עם תמונה שלו אוחז בפטיש של איימי.

## הפצה
הסרט מתוכנן לצאת לאקרנים בארצות הברית ב-19 במרץ 2027, על ידי סרטי פרמאונט.

## קישורים חיצוניים

## הערות שוליים

קטגוריה:סרטי 2027
קטגוריה:סרטי הרפתקאות
קטגוריה:סרטי חוצנים
קטגוריה:סרטי מדע בדיוני
קטגוריה:סרטי פנטזיה
קטגוריה:סרטי תלת-ממד
קטגוריה:סרטים מצוירים למחצה
קטגוריה:סרטי המשך אמריקאיים
קטגוריה:סרטים המבוססים על משחקי וידאו
קטגוריה:סרטים לכל המשפחה
קטגוריה:סרטי אנימציה ממוחשבת
קטגוריה:סרטי סוניק הקיפוד
קטגוריה:סוניק הקיפוד
קטגוריה:סרטי פרמאונט
קטגוריה:סרטי אנימציה של פרמאונט